Chaime II d'Aragón

Chaime II d'Aragón (Valencia, 10 d'agosto de 1267 - †Barcelona, 2 de noviembre de 1327) estió rei d'Aragón y Sicilia entre 1291 y a suya muerte.

Segundo fillo de Pero III y d'a suya muller Gonstanza II de Sicilia, de su pai heredó lo reino de Sicilia en 1285. Redotó a lo suyo competidor Carlos d'Anchú, de qui a flota estió estricallata en mas d'una batalla por l'amirant aragonés Rocher de Lauria. Conquerió Calabria y as islas d'o golfo de Nápols.

Lo empentoron pa que luitase contra os templers. Luitó contra a bailía templera de Castellot, uno d'os nuclios templers que mas resistioron. Sindembargo creyó a orden de Montesa con repuis de l'antiga orden templera.

 Descendencia 
Elaboró una politica de vinclos matrimonials con a familia reyal castellana, pero no dio los resultatos esperatos. A filla de Sancho IV feba part d'o tracto y, encara con 8 anyatas d'edat, fue ninviata ta la Aragón pa casar-se con Chaime II. Manimenos tres anyatas dimpués la tornoron ta Castiella, pus o papa Bonifacio VIII con concedió a dispensa matrimonial.

Se casó cuatro vegatas: con Isabel de Castiella, Blanca de Nápols, María de Chipre y Elisenda de Moncada. No tenió descendencia que con a segunda muller, Blanca de Nápols, naixendo diez fillos:

 Chaime d'Aragón y Anchú (1296-1334), que renunció a os dreitos reyals suyos.
 Alifonso IV d'Aragón (1299-1336), rei de Aragón, rei de Valencia y conte de Barcelona.
 María d'Aragón y Anchú (1299-1347), casata con Pero de Castiella y de Molina y, dimpués de enviduar, moncha en o Monesterio de Santa María de Xixena.
 Gostanza d'Aragón (1300-1327), casata con Don Juan Manuel.
 Blanca d'Aragón y Anchú (c. 1301-1348), moncha y priora en o Monesterio de Santa María de Xixena.
 Isabel d'Aragón y Anchú (1302-1330), que casó en 1315 con Frederico I d'Austria.
 Chuan d'Aragón (1304-1334), arcebispe de Toledo, de Tarragona y patriarca d'Aleixandría.
 Pero d'Aragón (1305-1381), conte de Ribagorza, de Ampurias y de Prades.
 Ramón Berenguer de Aragón y Anchú (1308-1364), conte de Prades y sinyor de la Villa de Elch.
 Violant d'Aragón y Anchú (1310-1353), casata con Felipe, despota de Romanía y fillo de Felipe I de Taranto, y posteriorment con Lop Ferrench de Luna, primer conte de Luna.

 Vinclos externos 



Categoría:Reis d'Aragón
Categoría:Muertos en Barcelona
Categoría:Naixius de Valencia
Categoría:1267 (naixencias)
Categoría:1295 (muertes)